PATVIRTINTA

 Klaipėdos r. Vėžaičių pagrindinės

 mokyklos direktoriaus

 2024 m. balandžio d.

 įsakymu Nr. V-

**RESPUBLIKINIO STEAM KŪRYBINIŲ DARBŲ KONKURSO „AŠ PAPUOŠIU TAVE, MAMA“ NUOSTATAI**

**I.** **BENDROSIOS NUOSTATOS**

1. Respublikinio bendrojo ugdymo mokyklų I-IV klasių mokinių STEAM kūrybinių darbų konkurso „AŠ PAPUOŠIU TAVE, MAMA“ nuostatai (toliau - Konkursas) reglamentuoja Konkurso organizavimą, vykdymą, vertinimą ir apdovanojimą.

2. Konkursinių darbų tematika - Motinos diena.

3. Konkurso tikslas - pritaikant STEAM veiklą, sukurti papuošalą Motinos dienos proga.

4. Konkurso uždaviniai:

4.1. skatinti mokinių domėjimąsi papuošalų gamyba;

4.2. ugdyti mokinių kūrybiškumo, pažinimo, socialines, emocines ir sveikos gyvensenos kompetencijas;

4.3. taikant STEAM veiklas, sukurti papuošalą iš gamtinių medžiagų, antrinių žaliavų ir kitų medžiagų.

5. Konkurso organizatorius - Klaipėdos r. Vėžaičių pagrindinė mokykla.

6. Konkurso organizatoriai įsipareigoja konkurso metu gautus jo dalyvių ir kitus susijusių asmenų asmens duomenis tvarkyti tik su konkursu susijusiais tikslais.

7. Pateikdami darbus Konkursui, dalyviai suteikia organizatoriams teisę viešinti Konkursui atsiųstus darbus ir jų autorius elektroninėje erdvėje.

8. Informacija apie Konkursą skelbiama interneto tinklalapyje<https://vpm.vezaiciai.lt/>

**II. KONKURSO ORGANIZAVIMAS**

9. Konkurse dalyvauja bendrojo ugdymo mokyklų I–IV klasių mokiniai.

10. Konkurso dalyviai skirstomi į grupes:

10.1. 1 grupė - I klasių mokiniai;

10.2. 2 grupė - II klasių mokiniai;

10.3. 3 grupė - III klasių mokiniai;

10.4. 4 grupė - IV klasių mokiniai.

11. Konkurso pradžia - 2024 m. balandžio 8 d. Nuotraukos ir užpildyta anketa siunčiami iki balandžio 26 d. Rezultatai skelbiami gegužės 3 d.

**III.** **KONKURSINIAI DARBAI IR JŲ PATEIKIMO SĄLYGOS**

12. Vienas mokinys Konkursui gali pateikti vieną darbą.

13. Papuošalą galima kurti iš įvairių priemonių - gamtinių medžiagų, antrinių žaliavų, popieriaus, plastilino, siūlų ir kt. Negali būti naudojamos įprastinės papuošalų gamybos priemonės (karoliukai, detalės ir pan.).

14. Papuošalas turi būti originalus, atitinkantis temos aktualumą, asmeninis darbas.

15. Kūrybinis darbas fotografuojamas ir išsaugomas JPG formatu, turi būti gerai matomas, geros kokybės, ne mažesnės nei 300 dpi rezoliucijos.

16. Konkursui siunčiamo JPG failo pavadinime turi būti nurodyti šie duomenys: autoriaus (mokinio) vardas, pavardė, klasė, mokyklos pavadinimas.

17. Dalyvių kūrybinių darbų failai ir dalyvio kortelė (1 priedas) siunčiami elektroniniu paštu mamosdiena@vezaiciai.lt iki balandžio 26 d.

**IV.** **VERTINIMAS, LAIMĖTOJŲ NUSTATYMAS, APDOVANOJIMAS**

18. Konkurso darbus vertins Klaipėdos r. Vėžaičių pagrindinės mokyklos direktoriaus įsakymu sudaryta komisija.

19. Pateikti darbai vertinami keturiose pradinio ugdymo mokinių amžiaus grupėse pagal šiuos kriterijus: temos atitikimą, tikslinį ir kūrybišką medžiagų panaudojimą, vizualinį darbo patrauklumą, elementų išskirtinumą ir meniškumą, kūrinio išbaigtumą.

20. Organizatoriaus sudarytos vertinimo komisijos atrinkti geriausi darbai apdovanojami diplomais (I, II ir III vietų laimėtojai kiekvienoje amžiaus grupėje). Dalyviams ir juos parengusiems mokytojams į nurodytus el. paštus bus išsiųstos Klaipėdos r. Vėžaičių pagrindinės mokyklos padėkos ir pažymos, patvirtinančios dalyvavimą Konkurse.

21. Atsiųsti konkursiniai darbai publikuojami Klaipėdos r. Vėžaičių pagrindinės mokyklos sukurtoje *Facebook* grupėje „AŠ PAPUOŠIU TAVE, MAMA“.

22. Konkurso nugalėtojai bus skelbiami gegužės 3 d. Klaipėdos r. Vėžaičių pagrindinės mokyklos *Facebook* paskyroje ir puslapyje<https://vpm.vezaiciai.lt/> bei informuojami anketoje nurodytu el. paštu.

23. Konkurso eigą koordinuoja ir informaciją apie konkursą teikia konkurso koordinatorė pradinio ugdymo mokytoja Vitalija Drąsutavičienė el. paštu vitalija.drasutaviciene@vezaiciai.lt arba telefonu +37060783307.

**V.** **BAIGIAMOSIOS NUOSTATOS**

24. Darbai, pateikti pasibaigus terminui, neatitinkantys Konkurso temos ar neužpildžius anketos, nevertinami.

25. Konkurso organizatoriai pasilieka teisę darbus publikuoti ir reprodukuoti savo nuožiūra.

26. Konkurso organizatoriai pasilieka teisę keisti konkurso nuostatus, konkursui atsiųstus darbus naudoti savo veikloje. Autorių sutikimu su šiomis sąlygomis laikomas darbo pateikimas konkursui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_